בכל פעם שהוא הופיע, הרגשתי ריקנות ונדמה כי החיים נהיו איטיים יותר.
היה לי כלב שחור. קראו לו "דיכאון".
הכלב השחור גרם לי להיראות ולהרגיש מבוגר יותר מגילי.
כשהיה נדמה לי שכל שאר העולם נהנה מהחיים, אני יכולתי רק להסתכל דרך העיניים של הכלב השחור.
פעילויות שפעם גרמו לי להנאה, פתאום הפסיקו.
הוא אהב להרוס לי את התיאבון.
הוא פגע בזיכרון שלי וביכולת להתרכז.
לעשות משהו או ללכת למקום כלשהו עם הכלב השחור, דורשים כוח על אנושי.
בסיטואציות חברתיות, הוא היה מריח אם יש לי ביטחון עצמי ומבריח אותו.
הפחד הגדול ביותר שלי היה שידעו עליו. פחדתי שאנשים ישפטו אותי.
בגלל הבושה והסטיגמה של הכלב השחור, חששתי כל הזמן שידעו עליו.
אז השקעתי כמויות של אנרגיה כדי להסתיר אותו.
להחזיק בסוד רגשי זה דבר מתיש.
הכלב השחור גרם לי להרגיש ולהגיד דברים שליליים.
הוא יכל להפוך אותי לבלתי נסבל ולכך שקשה להיות לידי.
הוא היה לוקח את האהבה שלי וקובר את האינטימיות שלי.
הוא הכי אהב להעיר אותי עם מחשבות שליליות טורדניות וחוזרות.
הוא גם אהב להזכיר לי כמה מותש אני הולך להיות ביום למחרת.
כשיש לך כלב שחור בחייך, זה לא כמו להרגיש מעט בדאון, מדוכדך או עצוב.
זה גרוע יותר, כי אתה מרגיש את הכל ביחד.
כשגדלתי, הכלב השחור גדל איתי.
והתחיל להסתובב לידי כל הזמן.
ניסיתי להבריח אותו עם כל מה שיכל לגרום לו לרוץ ממני.
אבל ברוב הפעמים, הוא גבר עליי.
ובשבילי לרדת למטה, הפך להיות קל יותר ויותר מאשר להתרומם שוב.
אז הפכתי להיות טוב בתרופות עצמיות, שאף פעם לא באמת עזרו...
לבסוף הרגשתי לגמרי מבודד מהכל ומכולם.
הכלב השחור הצליח לבסוף לחטוף ממני את חיי.
כשאתה מאבד את שמחת החיים, אתה מתחיל לפקפק במה המטרה של כל זה.
למזלי, זה היה הזמן שבו התחלתי לקבל עזרה מקצועית.
זה היה הצעד הראשון שלי לקראת החלמה ונקודת מפנה ענקית בחיי.
למדתי שזה לא משנה מי אתה, הכלב השחור משפיע על מליוני אנשים.
שישפיע על כולם באופן שווה.
למדתי גם שאין דבר כזה תרופת קסמים.
והכי חשוב, למדתי לא לפחד מהכלב השחור ואפילו לימדתי אותו כמה טריקים משלו.
ככל שאתה יותר עייף ויותר לחוץ, ככה הוא נובח חזק יותר.
לכן זה חשוב לדעת איך להרגיע את עצמך ואת המחשבות שלך.
מחקרים הראו שפעילות גופנית עשויה לעזור ולהיות נוגדת דיכאון.
אז צאו לטייל או לרוץ והשאירו את הכלבלב מאחור.
כתבו יומן רגשות, כשרושמים את המחשבות על הנייר, הן יכולות להיות ברורות יותר ולהעלות תובנות.
תעקבו אחרי הדברים שגורמים לכם להרגיש אסירי תודה.
הדבר הכי חשוב לזכור הוא שלא משנה כמה הכל נהיה רע, אם תעשו את הצעדים הנכונים, הכלב השחור ייעלם.
לא הייתי אומר תודה על הכלב השחור, אבל הוא היה מורה מדהים.
הוא הכריח אותי להעריך מחדש את חיי ולהפוך אותם לפשוטים יותר.
למדתי שבמקום לברוח מהבעיות, עדיף לחבק אותם.
הכלב השחור אולי תמיד יהיה חלק מחיי, אבל הוא לא יהיה עוד החיה הרעה.
יש בינינו הבנה.
למדתי שבעזרת ידע, סבלנות, משמעת והומור, הכלב השחור ביותר יכול לעזור להחלים.
אם אתם חווים קושי, אף פעם אל תפחדו לבקש עזרה. אין בכך שום בושה.
הבושה היחידה היא להפסיד את החיים.